stanford-oval/wikipedia huggingface dataset:
מארחת הפוקימונים

| --- | --- |

כרזת הסדרה
 מבוסס על:  "פוקימון" מאת סטושי טג'ירי
 שיר הנושא:  "Have a Good Time Here" בביצוע מריה טקאוצ'י
 סוגה:  סטופ מושן, פנטזיה, קומדיה
 כותבים:  הרומי דוקי
 בימוי:  איקו אוגאווה
 מדבבים:  ראו כאן
 ארץ מקור:  יפן יפן ארצות הברית ארצות הברית
 שפות:  יפנית (הסדרה דובבה לשפות נוספות, ביניהן אנגלית ועברית)
 מספר עונות:  1
 מספר פרקים:  4
 הפקה
 חברת הפקה:  The Pokémon Company Dwarf Studios נטפליקס אנימציה
 אורך פרק:  15–20 דקות
 שידור
 רשת שידור:  נטפליקס
 תקופת שידור מקורית:  28 בדצמבר 2023 – הווה
 קישורים חיצוניים
 דף התוכנית ב-IMDb
מארחת הפוקימונים (ביפנית: ポケモンコンシェルジュ; באנגלית: Pokémon Concierge) היא סדרת טלוויזיה יפנית-אמריקאית בסטופ מושן, מסוגת פנטזיה וקומדיה, אשר מבוססת על הזיכיון "פוקימון" שנוצר על ידי סטושי טג'ירי. הסדרה בוימה על ידי איקו אוגאווה, נכתבה על ידי הרומי דוקי והופקה על ידי The Pokémon Company‏, Dwarf Studios ונטפליקס אנימציה.
הסדרה עלתה כסדרה מוגבלת לשירות הסטרימינג נטפליקס ב-28 בדצמבר 2023, בין היתר בישראל בדיבוב עברי. לסדרה הופקו 4 פרקים שכל אחד באורך 15–20 דקות. עונה שנייה עתידה לעלות לשידור בספטמבר 2025.
תקציר העלילה

הסדרה מתרחשת באתר נופש לפוקימונים, אליו מצטרפת מארחת חדשה בשם הארו. בכל פרק הארו עוזרת לאורח אחר במלון, במטרה לספק לו את החופשה הכי כיפית ורגועה שהוא יכול לבקש.
מדבבים ודמויות

הדיבוב העברי בוים על ידי טליה ברקאי והופק על ידי תומר קאופמן בוידאופילם אינטרנשיונל.
| שם הדמות | מדבב/ת ביפנית | מדבב/ת באנגלית | מדבב/ת בעברית | תיאור הדמות |
| --- | --- | --- | --- | --- |
| הארו | רנה נונן | קארן פוקהארה | טליה ברקאי | מאחרת חדשה בבית הנופש לפוקימונים |
| אליסה | פיירוז איי | אימאני חכים | מאיה לוי | עובדת במשרה חלקית בבית הנופש לפוקימונים |
| טאילר | אייטה אוקונו | ג'וש קייטון | יובל גרבש | עובד בבית הנופש לפוקימונים, כאשר הוא אחראי על התברואה, הקייטרינג ומספק שיעורי כושר. |
| וואטאנאבה | יושיקו טקמורה | לורי אלן | נעמה כתבי | מנהלת בית הנופש לפוקימונים |
| נאו |  | ניק פישר | נעמה שטרית |  |
בנוסף דיבבו בדיבוב העברי דן שצברג וספיר רון ארגמן.
פרקים

| מספר הפרק בסדרה | שם הפרק ביפנית | שם הפרק באנגלית | שם הפרק בעברית | תאריך שידור מקורי |
| --- | --- | --- | --- | --- |
| 1 | ! 今日からこちらで働かせていただきます | !I’m Haru, the New Concierge | אני הארו, המארחת החדשה! | 28 בדצמבר 2023 |
| 2 | ？ どう？いま楽しい | ?What’s on Your Mind, Psyduck | מה מטריד אותך, סאידאק? | 28 בדצמבר 2023 |
| 3 | …私も早く進化したい | …I Hope I Can Evolve Too | גם אני רוצה להתפתח… | 28 בדצמבר 2023 |
| 4 | ! ようこそポケモンリゾートへ | !Welcome to the Pokémon Resort | ברוכה הבאה אל אתר נופש הפוקמונים! | 28 בדצמבר 2023 |
הפקה

הסדרה הוכרזה לראשונה בפברואר 2023 ביום הפוקימון, כאשר הוכרז שהיא תהיה בסטופ מושן ושהיא תעלה לנטפליקס. ביולי 2023 נודע שאת הדמות הראשית של הסדרה, הארו, תדבב ביפנית רנה נונן. בנובמבר 2023 פורסם טריילר הסדרה, כשהיא עלתה לשירות הסטרימינג ב-28 בדצמבר.
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס אנני | הבימוי הטוב ביותר בתוכנית טלוויזיה/שידור אנימציה | איקו אוגאווה | מועמדות |  |
הערות שוליים

↑  Jacob Robinson (February 27, 2025). ‘Pokémon Concierge’ Season 2 on Netflix: September 2025 Release, New Pokèmon & What We Know So Far. What's on Netflix. Retrieved February 28, 2025
↑  ג'ורדן מורו, ‘Pokémon Concierge’ Animated Series Coming to Netflix, באתר וראייטי, 27 בפברואר 2023
↑  ישעיהו קולברט, Netflix's Stop-Motion Pokémon Series Will Be Therapeutic For Fans, Says Actress, באתר Kotaku‏, 2 ביולי 2023
↑  פטריק פראטר, ‘Pokémon Concierge’ Reveals Adorable, Stop-Motion Trailer, Sets Netflix Release Date, באתר וראייטי, 14 בנובמבר 2023
↑  Patrick Hipes, Annie Awards: ‘Spider-Man: Across The Spider-Verse’ Takes Best Feature And Tops Winners List; ‘Blue Eye Samurai’ Dominates TV, Deadline, ‏2024-02-18 (באנגלית אמריקאית)
לופן השלישי חלק 4: ההרפתקה האיטלקית

| --- | --- |
 
 סוגה:  הרפתקאות, קומדיה

 אנימה
 במאי:  קאזוהידה טומונאגה
 תסריטאי:  יויה טקהאשי
 אולפני אנימציה:  Telecom Animation Film (אנימציה)  TMS Entertainment (הפקה)
 רשת שידור:  Italia 1‏ (איטליה)  Nippon TV (יפן)
 תקופת שידור מקורית:  30 באוגוסט 2015 – 30 בנובמבר 2015 (באיטליה)
 מספר העונות:  1
 מספר הפרקים:  26
לופן השלישי חלק 4: ההרפתקה האיטלקית (ביפנית: ルパン三世) הוא סדרת אנימה יפנית בת 26 פרקים בזיכיון לופן השלישי, אשר שודרה במקור באיטליה בין אוגוסט לנובמבר 2015 בערוץ Italia 1 ובהמשך שודרה ביפן מאוקטובר 2015 עד מרץ 2016 בערוץ Nippon TV.
סקירה כללית

עלילת הסדרה מתרחשת בעיקר באיטליה ובסן מרינו, ומתמקדת בהרפתקאותיו של הגנב ארסן לופין השלישי אשר לוקח חלק במעשי שוד מורכבים שונים ברחבי העולם. אל לופן מתלווים שותפיו הנאמנים הצלף דיסוקה ג'יגן, הסמוראי בשם גואמון אישיקאווה ה-13, והפאם פטאל פוג'יקו. לאורך כל הסדרה מפקח המשטרה קויצ'י זניגאטה נמצא בעקבותיו של לופן ומנסה ללכוד אותו. כל פרק בסדרה זו מתמקד בהרפתקה שונה.
דמויות

ארסן לופן השלישי - גנב מיומן, כריזמטי במיוחד, שנון וערמומי אשר הינו הגיבור הראשי בסדרה.
דיסוקה ג'יגן - צלף מיומן.
גואמון אישיקאווה ה-13 - סמוראי מיומן אשר מתמחה בלחימה בחרב קטאנה.
פוג'יקו מינה - פאם פאטאל מסתורית וערמומית.
המפקח קויצ'י זניגאטה - מפקח משטרה מסוכנות האינטרפול אשר מנסה כל העת ללכוד את לופן השלישי.
רבקה רוסליני - אשת עסקים עשירה וכריזמטית אשר מתחתנת במהלך הסדרה עם לופן.
פיתוח

הסדרה הופקה על ידי חברת TMS Entertainment בשיתוף עם חברת Telecom Animation Film. את הסדרה ביים קאזוהידה טומונאגה.
את הפסקול הסדרה, אשר כולל בעיקר מוזיקה בסגנון ג'אז, הלחין יוג'י אונו.
הערות שוליים

↑  "Lupin The 3rd Part4". Funimation. נבדק ב-19 באוגוסט 2018. {{cite web}}:  (עזרה)
↑  "Lupin III - L'avventura italiana". RTI Mediaset. 15 באוגוסט 2015. ארכיון מ-19 בספטמבר 2015. נבדק ב-16 בספטמבר 2015. {{cite web}}:  (עזרה)
↑  "VAP ルパン三世連動購入キャンペーン" (ביפנית). VAP. אורכב מ-המקור ב-2017-05-04. נבדק ב-8 ביולי 2018. {{cite web}}:  (עזרה)
Old Enough!

| --- | --- |
 סוגה:  תוכנית מציאות
 שחקנים:  George Tokoro  Hiroko Moriguchi 
 ארץ מקור:  יפן 
 שפות:  יפנית
 מספר פרקים:  75 
 שידור
 רשת שידור:  ניפון TV
 תקופת שידור מקורית:  1991–הווה 
 קישורים חיצוניים
 www.ntv.co.jp/otsukai/
 דף התוכנית ב-IMDb
 
Old Enough! (ביפנית: はじめてのおつかい, בתרגום חופשי לעברית: השליחות הראשונה שלי) היא תוכנית מציאות יפנית ששודרה באופן לא סדיר עוד משנת 1991 בערוץ הטלוויזיה היפני ניפון TV. התוכנית מתארת, בדומה לתוכניות דוקומנטריות, את מאמציהם של פעוטות היוצאים למשימות שונות בכוחות עצמם – משימות כגון קניית מצרכים במכולת, משלוח חבילות – כאשר אליהם מתלווה צוות הצילום של התוכנית. החל משנת 2022 התוכנית משודרת ברחבי העולם בנטפליקס.
היסטוריה

התוכנית הייתה במקור חלק מהתוכנית "טסואיסקי" ששודרה בערוץ NTV מאפריל 1988 עד מרץ 1994, אך לאחר שהתוכנית הסתיימה, היא החלה להיות משודרת באופן לא סדיר כתוכנית מיוחדת בת שעתיים עד שלוש תחת השם "Hajimete no Otsukai". ספר התמונות של יוריקו צוצוי ואקיקו היישי אשר פורסם תחת אותו השם (ופורסם באנגלית תחת השם "Miki's First Errand") היווה את ההשראה להשקת התוכנית.
רוב הילדים שמנסים לבצע משימות שונות במהלך התוכנית הם בני 3 עד 6, אך במקרים נדירים השתתפו גם ילדים בגיל שנה עד שנתיים. מכיוון שההורים בעצם אינם מספקים פתקים לילדים, אלא רק מספרים לילדיהם באופן מילולי מה הם צריכים לעשות, ישנם מקרים רבים בהם ילדים שוכחים לקנות פריטים מסוימים או מבצעים טעויות שונות.
בשנים האחרונות מופק ספיישל חורף של התוכנית (המשודר ביום ב' הראשון של חודש ינואר או ביום ההתבגרות) וכמו כן מופק גם ספיישל קיץ (המשודר ביום הים) פעמיים בשנה. בנוסף לפרקים חודשים בסדרה, צוות ההפקה של הסדרה מפיק גם פרקים מסוג "עשרים שנים מאז..." המתמקדים במשתתפי עבר בתוכנית ומספרים מה קרה להם מאז.
בתוכנית השתתף גם ילד שמאז הספיק להפוך להורה והחליט לשלוח גם את ילדו לשליחות בפרקים חדשים של התוכנית.
מאז 31 במרץ 2022 התוכנית מופצת באופן בינלאומי בנטפליקס.
הכנות

הילדים המשתתפים בתוכנית נבחרים לאחר תהליך מיון ממושך. לפני הצילומים צוות התוכנית וההורים בודקים את מסלולי השליחויות של הילדים, בודקים כדי למנוע סכנות ומפגש עם אנשים שעלולים להיות מסוכנים, וכל האנשים בשכונות או בכפרים שבהם מצולמת התוכנית מיודעים מבעוד מועד על הכוונה לצלם את התוכנית באותם מיקומים. צוות הצלמים וצוות הבטיחות מלווים את הילדים מקרוב לאורך צילום פרקי התוכנית.
הערות שוליים

↑  Grabar, Henry (2022-04-11). "How Japan Built Cities Where You Could Send Your Toddler on an Errand". Slate Magazine (באנגלית). נבדק ב-2022-04-12.
↑  St. Michel, Patrick (2022-04-12). "Surprise Netflix hit 'Old Enough!' proves Japanese TV is good enough for Western viewers". The Japan Times (באנגלית אמריקאית). נבדק ב-2022-04-12.
↑  "Old Enough: the Japanese TV show that abandons toddlers on public transport". the Guardian (באנגלית). 2022-04-07. נבדק ב-2022-04-12.
↑  "Yes, the 'Old Enough!' Kids Really Think the Camera Crew Are 'Electricians'". Tudum (באנגלית). 2022-04-29. נבדק ב-2022-05-14.
↑  "Netflixで「はじめてのおつかい」。「ミッドウェイ」4月配信". AV Watch (ביפנית). 2021-03-28. נבדק ב-2022-04-02.
17 ביולי

17 ביולי הוא היום ה-198 בשנה, (199 בשנה מעוברת) בשבוע ה-29 בלוח הגרגוריאני. עד לסיום השנה, נשארו עוד 167 ימים.
אירועים היסטוריים ביום זה

180 – 12 מתושבי ססליום בפרובינקיה אפריקה הוצאו להורג בשל נצרותם, זהו התיעוד הראשון של נצרות בצפון-אפריקה
1203 – כיבוש קונסטנטינופול על ידי הצלבנים במסע הצלב הרביעי
1429 – שארל השביעי, מלך צרפת מוכתר כמלך בריימס
1453 – קרב קסטיליון – ניצחון צרפתי על האנגלים. הקרב הגדול האחרון של מלחמת מאה השנים
1762 – יקטרינה השנייה הופכת לצארינה של האימפריה הרוסית לאחר שפטר השלישי נרצח בהוראתה
1815 – מלחמות נפוליאון: בצרפת נכנע נפוליאון בונפרטה לבריטים בעיר הנמל רושפור ומפליג לאי סנט הלנה, שם הוא מבלה בגלות את שארית חייו
1918 – רצח משפחת הצאר ברוסיה
1936 – מרד של הצבא הספרדי במרוקו פותח את מלחמת האזרחים הספרדית
1942 – מלחמת העולם השנייה: מתחיל קרב סטלינגרד
1944 – מלחמת העולם השנייה: המשט הגדול ביותר בתולדות המלחמה יוצא מהליפקס שבנובה סקוטיה תחת הגנת הצי הקנדי המלכותי
1945 – נפתחת ועידת פוטסדאם בהשתתפות מנהיגי בעלות הברית
1948 – מדינת ישראל מכריזה על ירושלים המערבית כחלק משטחה
1955 – נפתח פארק דיסני הראשון
1962 – ניסויים גרעיניים: ניסוי Small Boy האחרון (Little Feller I) הופך לפיצוץ הגרעיני האטמוספירי האחרון באתר הניסוים בנבדה
1976 – נפתחה אולימפיאדת מונטריאול
1979 – ממשלת ישראל מקיימת את הישיבה שנודעת בשם ליל הברווזים
1979 – נשיא ניקרגואה אנסטסיו סומוסה דביילה מתפטר ובורח למיאמי
1984 – לורן פביוס הופך לראש ממשלת צרפת
1987 – הרישום המפורסם של לאונרדו דה וינצ'י, "מריה וישו עם הקדושה אנה והקדוש יוחנן" נורה מטווח אפס ברובה ציד, בגלריה הלאומית בלונדון
1990 – אסון צאלים א' בו נהרגו חמישה לוחמי מילואים בתרגיל בצאלים בשיתוף תותחנים וחי"ר
1994 – ברזיל מנצחת את איטליה בדו-קרב פנדלים במשחק הגמר של מונדיאל 1994, לאחר שבתום ההארכה הייתה תוצאת המשחק תיקו 0:0
1996 – מול חוף לונג איילנד ניו יורק מתפוצת טיסת TWA 800 בדרכה לפריז. 230 הנוסעים ואנשי הצוות נספים
1998 – סופת צונאמי שנגרמה עקב רעידת אדמה הורסת 10 כפרים בפפואה גינאה החדשה. כ-1,500 איש נהרגו ורבים אחרים נותרו ללא קורת גג
2002 – פיגוע התאבדות בנווה שאנן בתל אביב בו נהרגו חמישה בני אדם
2014 – התרסקות טיסה 17 של מלזיה איירליינס מעל שמי אוקראינה
נולדו

1487 – שאה אסמאעיל הראשון (נפטר ב-1524)
1714 – אלכסנדר גוטליב באומגרטן, פילוסוף גרמני (נפטר ב-1762)
1744 – אלברידג' גרי, מדינאי אמריקני, כיהן כמושל מסצ'וסטס וכסגן נשיא ארצות הברית (נפטר ב-1814)
1745 – טימות'י פיקרינג, פוליטיקאי אמריקאי (נפטר ב-1829)
1889 – ארל סטנלי גרדנר, סופר ומשפטן אמריקאי (נפטר ב-1970)
1894 – ז'ורז' למטר – אסטרופיזיקאי וכומר קתולי בלגי (נפטר ב-1966)
1898 – ברניס אבוט, צלמת אמריקאית (נפטרה ב-1991)
1899 – ג'יימס קאגני, שחקן קולנוע אמריקני (נפטר ב-1986)
1906 – יצחק בן-אהרן, אחד ממנהיגי תנועת העבודה בישראל, שר וחבר הכנסת (נפטר ב-2006)
1917 – כריסטיאן רושפור סופרת צרפתייה פמיניסטית (נפטרה ב-1998)
1917 – קנן אוורן, נשיא טורקיה השביעי (נפטר ב-2015)
1920 – חואן אנטוניו סמראנש, יושב ראש הוועד האולימפי הבינלאומי (נפטר ב-2010)
1921 – חנה סנש, צנחנית בזמן מלחמת העולם השנייה וכותבת השיר "הליכה לקיסריה" (הוצאה להורג ב-1944)
1922 – אביעזר גולן, עיתונאי בעיתונים ידיעות אחרונות, חרות והמשקיף (נפטר ב-2001)
1924 – אוליב אן ברנס, סופרת אמריקאית (נפטרה ב-1990)
1925 – אניטה לסקר-וולפיש, צ'לנית יהודייה-גרמנייה
1932 – קינו, מאייר ארגנטינאי (נפטר ב-2020)
1932 – בובי לאונרד, כדורסלן ומאמן אמריקאי (נפטר ב-2021)
1933 – קארמנו מיפסוד בוניצ'י, פוליטיקאי מלטזי (נפטר ב-2022)
1935 – דיאן קארול, שחקנית וזמרת אמריקאית (נפטרה ב-2019)
1935 – בנג'מין סיווילטי, עורך דין ופוליטיקאי אמריקאי (נפטר ב-2022)
1935 – יוסי ואלד, מוזיקאי, מנצח ומלחין ישראלי (נפטר ב-2024)
1935 – דונלד סאת'רלנד, שחקן קולנוע (נפטר ב-2024)
1939 – שבתי שביט, ראש המוסד למודיעין ולתפקידים מיוחדים השביעי (נפטר ב-2023)
1940 – פייסל חוסייני, פוליטיקאי פלסטיני (נפטר ב-2001)
1941 – וליד אל-מועלם, דיפלומט סורי, שר החוץ של סוריה (נפטר ב-2020)
1944 – קרלוס אלברטו, כדורגלן ברזילאי (נפטר ב-2016)
1944 – ז'אן-קלוד בריסו, יוצר סרטים צרפתי (נפטר ב-2019)
1945 – אלכסנדר, נסיך הכתר של יוגוסלביה
1946 – אסתר הרצוג, מרצה בכירה לאנתרופולוגיה ומייסדת תנועת ש.י.ן לשוויון ייצוג נשים ופרלמנט נשים
1947 – קמילה דוכסית קורנוול, אשתו של הנסיך צ'ארלס
1952 – דורון גלעזר, עיתונאי, עורך "מעריב"
1952 – דייוויד הסלהוף, שחקן וזמר
1954 – אנגלה מרקל, קנצלרית גרמניה ה-8
1958 – חמי פרס, מבכירי תעשיית ההון סיכון בישראל
1958 – יפתח קצור, שחקן קולנוע ותיאטרון, מפיק, במאי וקולנוען ישראלי
1963 – מתי ניקנן, קופץ סקי פיני (נפטר ב-2019)
1963 – סוהא ערפאת, אלמנתו של יו"ר הרשות הפלסטינית, יאסר ערפאת
1969 – ג'ייסון קלארק, שחקן אוסטרלי
1975 – טרנס טאו, מתמטיקאי אוסטרלי
1985 – טום פלטצ'ר, זמר וגיטריסט בלהקת מקפליי, בריטי
נפטרו

656 – עות'מאן בן עפאן, ח'ליפה השלישי (נולד ב-579)
855 – לאו הרביעי, אפיפיור (נולד ב-790)
916 – קלמנט מאוחריד, קדוש נוצרי (נולד ב-840)
924 – אדוארד הזקן, מלך אנגליה (נולד ב-871)
1070 – בלדווין השישי, רוזן פלנדריה (נולד ב-1030)
1085 – רובר גיסקאר, מייסד ממלכת הנורמנים בדרום איטליה ובסיציליה (נולד ב-1016)
1210 – סוורקר השני, מלך שוודיה (נולד לפני 1167)
1399 – ידוויגה, מלכת פולין (נולדה ב-1373)
1453 – ג'ון טלבוט, הרוזן הראשון משרוסברי (נולד ב-1384)
1588 – סינאן, אדריכל עותמאני (נולד ב-1489)
1790 – אדם סמית, כלכלן סקוטי (נולד ב-1723)
1793 – שארלוט קורדה, תמכה בז'ירונדינים (נולדה ב-1768)
1887 – דורותיאה דיקס, פעילה אמריקאית למען חולי נפש (נולדה ב-1802)
1894 – שארל מארי רנה לקונט דה ליל, משורר ומתרגם צרפתי (נולד ב-1818)
1912 – אנרי פואנקרה, מתמטיקאי צרפתי (נולד ב-1854)
1918 – ניקולאי השני, קיסר רוסיה (נולד ב-1868)
1928 – אלווארו אוברגון, נשיא מקסיקו ה-39 (נולד ב-1880)
1940 – משה בן יצחק מזרחי, אומן ארצישראלי
1944 – ויליאם ג'יימס סידיס, מתמטיקאי אמריקני (נולד ב-1898)
1959 – בילי הולידיי, זמרת (נולדה ב-1915)
1967 – ג'ון קולטריין, סקסופוניסט ג'אז (נולד ב-1928)
1995 – חואן מנואל פנג'יו, נהג מרוצים ארגנטינאי, זכה בחמש אליפויות פורמולה 1 (נולד ב-1911)
2001 – יחיאל די-נור, סופר השואה (נולד ב-1909)
2003 – רוזלין טורק, פסנתרנית ונגנית צ'מבלו אמריקאית (נולדה ב-1914)
2005 – אדוארד הית', ראש ממשלת בריטניה (נולד ב-1916)
2006 – מיקי ספיליין, סופר מתח אמריקאי (נולד ב-1908)
2006 – משה רוסנק, מפקד הרובע היהודי במלחמת העצמאות (נולד ב-1924)
2009 – מאיר עמית, מדינאי ישראלי, כיהן כראש המוסד וכשר בממשלת ישראל (נולד ב-1921)
2015 – ז'ול ביאנקי, נהג מרוצים צרפתי שנהרג כתוצאה מתאונה במהלך מרוץ גרנד פרי ביפן (נולד ב-1989)
2019 – אנדראה קמילרי, סופר, תסריטאי ובמאי איטלקי (נולד ב-1925)
2019 – יוסי שבו, ראש עיריית נס ציונה (נולד ב-1939)
2020 – שמואל אשכנזי, חוקר ספרות עברית, בלשן, ביבליוגרף, ביבליופיל ואספן ספרים (נולד ב-1922)
2020 – ג'ון לואיס, פוליטיקאי אמריקאי חבר המפלגה הדמוקרטית (נולד ב-1940)
2020 – סילביו מרסוליני, כדורגלן ומאמן ארגנטינאי (נולד ב-1940)
2021 – עיזאת חאמד, עבריין ערבי־ישראלי (נולד ב-1966)
2022 – אשר לוי, תת-אלוף, ראש מטה פיקוד הדרום בצה"ל (נולד ב-1926)
2024 – אברהם טרכטמן, מתמטיקאי ישראלי ופרופסור במחלקה למתמטיקה באוניברסיטת בר-אילן (נולד ב-1944)
חגים ואירועים החלים ביום זה

עיראק – יום מהפכת הבעת'
פוארטו ריקו – יום הולדתו של לואיס מוניוז ריברה
קוריאה הדרומית – יום החוקה
יום האימוג'י
פתיחתו לציבור של פארק הדיסנילנד הראשון (1955)
16 ביולי – 18 ביולי
יולי
לוח אירועים שנתי
אדם סמית'
ניקולאי השני
ראובן אלבז

| --- | --- |

 לידה:  6 ביוני 1944 (בן 80) ט"ו בסיוון תש"ד פאס, מרוקו 
 מדינה:  ישראל 
 מקום פעילות:  ירושלים
 תחומי עיסוק:  ראש ישיבת אור החיים ומוסדותיה
 רבותיו:  הרבנים דב מאיר רובמן; עובדיה יוסף ובן ציון אבא שאול
 חיבוריו:  סדרת ספרים "משכני אחריך": מאמרים, פנינים, עצות לחיים והגיגי מוסר, משלים וסיפורים - ערוכים על סדר פרשיות השבוע
 
 תפקידים נוספים:  חבר מועצת חכמי התורה, רב שכונת בית ישראל
 
 orhachaim.co.il
 
הרב ראובן אלבז (נולד ב-6 ביוני 1944, ט"ו בסיוון ה'תש"ד) הוא חבר מועצת חכמי התורה של מפלגת ש"ס, ראש ישיבת אור החיים המיועדת לחוזרים בתשובה ורב שכונת בית ישראל.
ביוגרפיה

נולד בפאס שבמרוקו להורים שמוצאם מהעיר בוז'עד. עד גיל 11 למד בתלמוד תורה חצי יום לימודי קודש וחצי יום לימודים כלליים.
בשנת ה'תשט"ז (1956), עלה לישראל דרך עליית הנוער ללא הוריו, שהצטרפו לאחר זמן. במשך שנתיים למד בבית ספר של תנועת פא"י עד גיל בר מצווה.
הרב אלבז סיפר כי בגיל מבוגר יותר נולד אצלו הרצון לעסוק בהחזרה בתשובה: "אני זוכר שעשו לכולנו בר מצווה משותפת, והזמינו אותי לדבר. אני לא יכול לשכוח את הנאום הזה. אמרתי לכולם שעם ישראל צריך לחזור בתשובה, ושאנחנו הנחשונים שלפני המחנה, ואנחנו נעשה מהפכות בעם ישראל. והחל מאז הפך אצלי הרצון להפיץ את אור ה' בעולם".[דרוש מקור]
למד בישיבת תפארת ישראל בחיפה בראשות הרב דב מאיר רובמן שאירח אותו לסעוד על שולחנו בערבי שבתות וחגים. למד גם אצל הרב רפאל שפירא, חתן הרב רובמן, והיה אצלו כבן בית. כעבור שלוש שנים, לאחר התייעצות עם הרב יעקב ישראל קניבסקי ("הסטייפלר"), עבר ללמוד בישיבת מגדיאל אצל רבי נחום לסמן. לאחר מכן עבר לישיבת נובהרדוק-בית יוסף בירושלים אצל הרב בן ציון ברוק וחתנו הרב אברהם נח גרבוז. לאחר נישואיו המשיך ב"מתיבתא הראשון לציון" אצל הרב עובדיה יוסף, שם קיבל סמיכה לרבנות ולדיינות[דרוש מקור].
ביוגרפיה > פעילותו הציבורית

בגיל 25 מונה לרבה של שכונת בית ישראל בירושלים. למד פסיקה הלכתית גם אצל הרב בן ציון אבא שאול, כאשר השניים למדו בחברותא. משנת ה'תשכ"ט (1969) משמש הרב אלבז כראש ישיבת אור החיים ומוסדותיה בשכונת הבוכרים בירושלים. הוא קרא לישיבה על שם ספרו של רבי חיים בן עטר.
במסגרת פעילותו להחזרה בתשובה הקים קהילות לומדים בערים בישראל. שיעורו בישיבה מועבר בימי חמישי דרך לוויין דר וסוחרת. בימי שבת הוא מוסר שיעור בפרשת השבוע. רבים משיעוריו משודרים באינטרנט ובתחנות הרדיו.
בשנת 2012 העריך המגזין פורבס את שווי המוסדות בראשותו בכ-40 מיליון ש"ח.
בשנת ה'תשע"ה (2015), לקראת הבחירות לכנסת ה-20, מונה לחבר מועצת חכמי התורה של ש"ס.
ביוגרפיה > הרשעה בפלילים (פרשת בניזרי)

בשנת 2004, בעקבות פרסום של אילה חסון בערוץ הראשון, נחקר חבר הכנסת לשעבר הרב שלמה בניזרי, בחשד לקבלת שוחד. בתחילת שנת 2006 הוגש נגדו כתב אישום, שבו הואשם כי קיבל שוחד בהיקף כולל של מיליוני שקלים מהקבלן משה סלע, ובתמורה לכך השתמש בסמכותו כשר בממשלה כדי להיטיב עם סלע, יזם שעסק, בין היתר, בגיוס עובדים זרים לישראל.
הרב אלבז, פטרונו של בניזרי, הואשם כי יזם את השוחד. להרשעתם של בניזרי והרב אלבז תרמו העדות של משה סלע כעד מדינה, ועדותו של יעקב בוכריס, שאותו מינה בניזרי למנכ"ל שירות התעסוקה.
ב-21 במרץ 2006 עצרה המשטרה את הרב אלבז, בחשד  שקיבל כספים מסלע. הוא הואשם בקשירת קשר לביצוע פשע, קבלת שוחד ותיווך לשוחד. ב-1 באפריל 2008 הרשיע בית המשפט המחוזי בירושלים את הרב אלבז בתיווך לשוחד ובקשירת קשר לביצוע פשע.
השופט יעקב צבאן קבע בגזר הדין, כי "אדם הנמצא במעמדו וכוחו... ראוי ברגיל למאסר בפועל משמעותי... אולם... יש לתת מלוא המשקל לעברו הטוב, המיטיב והמיוחד." בשל כך נגזרו על הרב אלבז 8 חודשי מאסר על תנאי וקנס של 120,000 ש"ח. ערעורו לבית המשפט העליון נדחה. ערעור המדינה התקבל חלקית וסכום הקנס הועלה ל-250 אלף ש"ח.
משפחתו

נשוי לרבנית שרה, שמוסרת דברי חיזוק ברדיו קול ברמה. חתנו הוא הרב אופיר מלכה, מחבר ספרי הלכה. בן דודו היה הרב שמעון אליטוב.
הערות שוליים

↑  הרבנים העשירים בישראל - פורבס ישראל
↑  אבי שיף, הגאון רבי ראובן אלבז צורף למועצת החכמים, באתר בחדרי חרדים, 15 בינואר 2015.
↑  ח"כ שלמה בניזרי הורשע בקבלת שוחד מהקבלן משה סלע ובהפרת אמונים, באתר גלובס, 1.4.08
↑  ח"כ שלמה בניזרי הורשע בעבירות של לקיחת שוחד והפרת אמונים - פסקדין, באתר www.psakdin.co.il
↑  רותי אברהם, שנה וחצי מאסר בפועל לבניזרי; בגלל הקלון - בוטלה חברותו בכנסת, באתר News1 מחלקה ראשונה, 27 באפריל 2008
↑  ע"פ 5083/08 ראובן אלבז נ' מדינת ישראל, ניתן ב-24 ביוני 2009
↑  ראו כאן
↑  ראו כאן
↑  ראו כאן
| מועצת חכמי התורה |
| --- | --- | --- |
| מנהיג | הרב משה מאיה |  |
| מנהיגים בעבר | הרב עובדיה יוסף • הרב שלום כהן |  |
| חברים בעבר | הרב שמעון בעדני • הרב דוד יוסף • הרב שלמה בן שמעון |  |
| חברים בהווה | הרב יצחק יוסף • הרב ראובן אלבז • הרב אברהם סלים • הרב שמואל בצלאל • הרב שלמה מחפוד • הרב יהודה כהן |  |
| רבנים שפרשו מהמועצה | הרב שבתי אטון • הרב גבריאל טולדנו |  |
| מזכירים | יחזקאל אסחייק • הרב משה מאיה • רפאל פנחסי • אמיר קריספל • יואב בן צור |  |
| --- | --- |
בקרת זהויות :  NLI: 987007310633305171  VIAF: 97418864   WorldCat (עם VIAF): 97418864
מיצי מימי ועוד

| --- | --- |
 
 סוגה:  אנימה

 אנימה
 אורך פרק:  21-20
 במאי:  יסואו ישיקווה (Yasuo Ishikawa), אריקה שימינזו (Akira Shimizu) ומאסמי אתה (Masami Hata)
 אולפני אנימציה:  Madhouse
 רשת שידור:  TV Tokyo (יפן) הטלוויזיה החינוכית (ישראל)
 מדבבים בשפה העברית:  מיכל צפיר
 תקופת שידור מקורית:  19 בספטמבר 1987 – 12 בדצמבר 1987
 מספר הפרקים:  13
מיצי מימי ועוד (באנגלית: Hello Kitty's Furry Tale Theater) היא סדרת אנימה לילדים שנוצרה תחת המותג של הלו קיטי שידוע בארץ בשם "מיצי ומימי החתלתולות". בישראל שודרה הסדרה בדיבוב לעברית בטלוויזיה החינוכית בסוף שנות התשעים.
במהלך העשור הראשון של המאה ה-21 יצאו לשווקים כל פרקי הסדרה על גבי מארז DVD של "הלו קיטי והחברים".
אחד מבמאי הסדרה הוא מאסאמי האטה האחראי גם על הפעמון של צ'ירין וחבר בצוות הכותבים של אינויאשה.
תקציר העלילה

סיפורן של שתי החתולות התאומות מיצי ומימי והרפתקאותיהם בית ספר ובחיים. כמו כן, היו פרקים בהם הופיעו הבנות (או רק מיצי לבדה) בתוך סיפור מהאגדות (שלגיה, סינדרלה ועוד) כשמיצי היא הדמות הראשית - הנסיכה. בין הפרקים ששודרו הופיעו הקלטות "הלו קיטי – שלג לבן", "הלו קיטי – היידי", "הלו קיטי – הנסיך בטירת החלומות שלו" ו"הלו קיטי – היפהפייה הנרדמת" (בשנת 2004-2005 יצאו DVD של הסדרה).
הדמויות

מיצי (מיכל צפיר): מיצי לובשת לרוב סרט פרפר בצבע אדום (ואם לא אז קישוט אחר) על אוזנה השמאלית. לעומתה, אחותה התאומה הצעירה מימי לובשת בדרך כלל סרט פרפר צהוב על אוזנה הימנית. למיצי היה חבר בשם דניאל היקר אך מאז שהוא עזב עם הוריו לאפריקה היא מחבבת את טיפי (Tippy) בן כיתתה. מיצי חכמה, שמחה, אוהבת לבלות בפארק או ביער ולפגוש חברים חדשים.
מימי לבן: אחותה התאומה של מיצי שלובשת סרט צהוב בצד הימני של אוזנה כדי שאנשים לא יתבלבלו בינה לבין אחותה. מימי מעט ביישנית, לא כמו מיצי, עם זאת יש לה לא פחות חברים מלמיצי. מימי היא חברתה הטובה ביותר של מיצי ולכן שתיהן מבלות את כל זמנן ביחד.
ג'ורג לבן: אביהם של מיצי ומימי שעובד בשביל חברת מסחר, הוא אמין ועובד קשה תמיד (אך לעיתים אינו מעניק מספיק תשומת לב). ג'ורג בעל חוש הומור טוב ואוהב להצחיק את המשפחה. הוא דואג מאוד למשפחה, אוהב להקריא סיפורים ויודע לנהל שיחה כמעט על כל דבר.
מרי לבן: אמם של מיצי ומימי. אוהבת, נחמדה ודואגת לכל אנשי הבית ולבית עצמו. היא תמיד נמצאת בבית לעזור לילדים ותמיד עסוקה וממהרת. בזמנה הפנוי, מרי אוהבת להכין אוכל ולאפות עוגות עם בנותיה. מרי יודעת להכין את עוגת פאי התפוחים הטובה ביותר (וגם המפורסמת ביותר).
אנתוני: סבם של מיצי ומימי יודע הכול. אוהב לצייר ולהעביר באמצעות הציורים את מחשבותיו, יש לו הרבה חפצים נחמדים וילדי השכנים אוהבים לבלות איתו כי הוא יודע לספר סיפורי אגדות.
מרגרט: הסבתא של מיצי ומימי, היא יודעת לבשל היטב כמו מרי. מרגרט היא אמנית הפודינג. פרט מלבשל היא גם אוהבת לקשט ולעטר את כיסא הנדנדה שלה.
קסי: חברה של מיצי ומימי, לא כמו שאר החברים היא שקטה. קסי היא ארנבת קטנה חכמה שחושבת קודם על האחרים ואחר כך עליה, דבר שהופך אותה לחברה מיוחדת.
טיפי: אחד מחבריהם של מימי ומיצי, הוא חזק ונדיב. טיפי הוא דובון אמין שתמיד מגיע בשעת צרה לעזרה. טיפי מחבב מאוד את מיצי ורוצה להיות חבר שלה.
ג'ואי: גם הוא אחד מחבריהם של מימי ומיצי, יש לו קסם אישי, דבר שהפך אותו לילד הכי פופולרי בבית הספר. ג'ואי הוא עכבר, קצת שלומיאל וחבר טוב של כולם. בנוסף, הוא גם אתלט טוב.
החברה של ג'ואי: חברתו של ג'ואי, אקטיבית ודואגת שג'ואי ירוץ. גם היא עכבר וחברתם של מימי ומיצי.
ג'ודי: תולעת ספרים שאוהבת ללמוד ולקרוא כדי להיות חכמה. חברתם של מיצי ומימי. היא דובונה קטנה שיודעת הכול ורוצה להיות חוקרת בעתיד.
טרקי: דביבון עליז, חבר של כולם, נוהג לעשות תעלולים ואוהב לצחוק עם כולם.
טימי: חברם הטוב ביותר של מיצי ומימי למשך התקופה הארוכה ביותר ולכן הן מתייחסות אליו כמו אל אחיהם הקטן. הוא תמיד נחמד ומתלווה לאחרים.
רורי: סנאי מיוחד שגר ביער ומלמד את מיצי אודות היער. הוא נפגש עמה לראשונה בעת שקטפה פרחים. רורי אוהב לטפס על עצים ולקפוץ מעץ לעץ.
מורי: חפרפרת קטנה וביישנית שחיה בחצר האחורית של ביתם הלבן עם הגג האדום של מיצי ומימי. תמצאו אותו לרוב באגם נהנה מהשמש.
פיפי: התלמידה החכמה ביותר, תמיד נמצאת בפעולה, רצה סביב דבר מה או עסוקה. תהיו מופתעים מכל הדברים שהיא יודעת.
טים וטימי: שני קופים קטנים משעשעים בבית הספר שמראים איך עושים דברים חדשים שיצחיקו אתכם. הם כמו שני בדרנים שנמצאים תמיד בכל דבר באמצע.
ראו גם

הלו קיטי